
Virtutea curăţiei şi a castităţii - biruitoare a patimii desfrânării 


Sfântul loan Casian a manifestat o preocupare deosebită față de virtutea castităţii 
şi a curăției sau a „neprihanei” cum o numeşte el. Acest lucru demonstrează 
interesul unui mare teolog şi ascet pentru vindecarea uneia dintre cele mai grele şi 
mai răspândite patimi - desfrânarea. De aceea, scrierile sale pe această temă 
(„Despre duhul desfrânării”,, Despre neprihană” şi „Despre amăgirile de noapte”) 
sunt de cea mai mare actualitate în zilele noastre, când patima desfrânării este cel 
mai răspândit şi mai practicat viciu în lumea contemporană, atingând cote de 
neînchipuit atât în ceea ce priveşte numărul celor cuprinşi de el, cât şi în ceea ce 
priveşte consecinţele săvârşirii acestei patimi în plan spiritual, fizic, social, moral 
etc. 


Sfântul loan Casian, observând cu discernământ duhovnicesc modul cum 
acționează şi se manifestă acest „duh al desfrânării”, ne oferă ca antidot virtutea 
castităţii şi a curăţiei şi ne înfăţişează modalităţile prin care o putem dobândi. 


La Sfântul loan Casian castitatea are două înţelesuri: cel fizic, adică păstrarea 
fecioriei trupului până la căsătorie pentru cei din lume şi pentru întreaga viaţă 
pentru monahi; precum şi cel spiritual, adică atingerea unei stări de desăvârşire 
sufletească şi trupească în care omul s-a izbăvit de această patimă, ne mai fiind 
tulburat de lucrările ei. 


Curăţia este o stare a inimii la care se ajunge prin înfrânarea poftelor trupeşti şi 
prin refuzarea ispitelor ce vin prin gânduri şi dorinţe. Cwrăia inimii este o 
paradigmă a desăvârşirii, ca şi castitatea, însă aceasta din urmă înseamnă o 
linişte neînfruntată, fiind o anticipare a vieţii veşnice. Castitatea şi curăţia sunt 
expresii ale iubirii faţă de Dumnezeu şi faţă de semeni. 


— Astfel, pentru monahi castitatea este o expresie a dorului după „patria 
cerească”, în care umanitatea va fi liberă de constrângerile trupului 
muritor. 

— Pentru mireni, castitatea şi curăţia inimii Sunt virtuţi sociale, întrucât prin 
lucrarea şi sporirea lor creşte şi posibilitatea unor relaţii umane de 
dragoste adevărată, întemeiate pe această iubire jertfitoare a castităţii şi nu 
pe dorințele egoiste trupeşti. 


Astfel, în vederea căsătoriei aceste virtuţi sunt hotărâtoare pentru fericirea 
căminului conjugal, pentru împlinirea celor doi în viaţa aceasta, dar mai ales pentru 
dobândirea celei viitoare, a fericirii veşnice în împărăţia lui Dumnezeu. 


Având ca temelie virtutea înfrânării, creştinii păşesc pe următoarea treaptă a 
urcuşului spre desăvârşire - lupta împotriva desfrânării şi dobândirea virtuţii 
castităţii. Patima desfrâului îl asaltează pe om din tinereţe şi nu se stinge decât 
atunci când vor fi înfrânate celelalte vicii. De aceea, lupta împotriva desfrânării se 
dă pe două fronturi, adică în trup şi în suflet. În acest sens, Sfântul loan Casian 
insistă asupra faptului că pe lângă abstinenţa trupească de la săvârşirea acestui 
păcat, în vederea biruirii lui avem nevoie şi de pocăință, de rugăciune stăruitoare, 
de cercetarea Scripturii, de lecturi duhovniceşti şi de realizarea unor munci fizice. 
Toate aceste eforturi spirituale au scopul de a nu lăsa mintea să cutreiere, adică să 
fie robită de gânduri multe şi felurite, astfel încât nu cumva, din gând în gând, să 
ajungă la cugetele cele necurate ale poftelor trupeşti. 


Însă temelia tuturor acestor eforturi ascetice trebuie să fie „adevărata smerenie”, pe 
care se înalță „edificiul virtuţilor”. Punctul de pornire în lupta împotriva 
patimilor şi pentru câştigarea virtuţilor este smerenia. Numai cel care se 
smereşte pe sine şi se consideră nevrednic şi păcătos înaintea lui Dumnezeu 
poate dobândi celelalte virtuţi, poate scăpa de asuprirea patimilor şi se poate 
mântui, primind mântuirea ca un dar al lui Dumnezeu şi ca o încununare a 
nevoinţei sale. 


Sfântul loan insistă foarte mult pe ideea că pentru vindecarea de această patimă 
avem nevoie, pe lângă castitatea trupească, de castitatea sufletească sau curăţia 
inimii. De fapt, aceasta este ideea centrală a scrierilor sale despre virtuţi şi patimi. 
în fiecare capitol el accentuează faptul că pentru dobândirea virtuţilor şi biruirea 
patimilor este esenţială curăţia inimii şi săvârşirea virtuţii nu numai cu fapta, ci 
şi cu inima. Inima este centrul spiritual al vieţii noastre si de aici izvorăsc 
hotărârile tuturor activităţilor noastre bune sau rele. De aceea, pentru săvârşirea 
virtuților şi câştigarea mântuirii inima trebuie curățită de păcat. Dacă nu ne 
înfrânăm şi cu sufletul şi dacă nu ne străduim să dobândim curăţia inimii, nu vom 
putea niciodată să dobândim virtuțile. Omul este asemănat acum de Sfântul loan 
cu un pahar. Dacă acesta nu este curăţat pe dinăuntru, degeaba ne ostenim să-l 
spălăm pe dinafară, că nu va fi niciodată curat. Aşa şi creştinul: degeaba se stră- 
duie să-şi înfrâneze trupul, căci nu va fi niciodată curat şi neprihănit, dacă nu-şi 
va curăți şi sufletul, adică dacă nu va dobândi castitatea şi curăţia inimii. 


În acest sens, Sfântul loan Casian arată că există o mare diferenţă între castitate şi 
abstinenţă. Virtutea castităţii nu înseamnă doar abstinenţă trupească, ci şi curăţie 
sau neprihănire sufletească. De aceea, Sfântul loan atribuie virtutea castităţii celor 
curaţi sufleteşte sau trupeşte. 


De asemenea, el consideră că au câştigat-o şi cei care au căzut cândva în păcatul 
desfrânării, dar care apoi s-au îndreptat prin multă strădanie, prin pocăință deplină, 
prin lacrimi, prin rugăciune, prin nerepetarea şi ura față de păcat, ajungând astfel la 
o stare de neprihănire. Cu adevărat această stare este „asemănătoare neprihănirii”, 
căci nu este totuna a fi cast cu a-ţi pierde fecioria, însă, datorită curăţiei minţii şi 
trupului la care au ajuns în urma nevoinţei şi a pocăinţei, sunt consideraţi asemeni 
celor desăvârşiţi. De asemenea, în rândul celor virtuoşi sunt şi cei căsătoriţi care 
duc o viaţă curată, care îşi „păzesc patul neîntinat” (cum arată una din rugăciunile 
din slujba Tainei Cununiei) şi care nu mai simt „ghimpii cărnii”, adică pornirile 
trupului, decât ca pe o mişcare naturală, ca pe o împlinire a poruncii dumnezeieşti: 
„Creşteţi şi vă înmulțiţi şi umpleţi pământul” (Facere 1,28), iar nu ca pe un asalt 
sau o ispitire a poftei trupului. 


Pentru dobândirea curăţiei inimii creştinul trebuie să lupte împotriva ispitelor 
care-i vin prin gânduri. Astfel, smulgând şi alungând aceste gânduri „ticăloase” 
din inima noastră, în locul lor trebuie introduse altele mântuitoare. Nevoindu-ne 
spre a ne deprinde mintea cu cele duhovniceşti pentru a ne izbăvi de gândurile 
cele vătămătoare şi primind de la Hristos harul şi puterea de a nu mai săvârşi 
păcatul, putem atinge desăvârşita sfinţenie a castităţii trupeşti şi sufleteşti. 


Dobândirea virtuţii castităţii nu este posibilă doar prin eforturile noastre, ci numai 
cu ajutorul şi susținerea harului dumnezeiesc. Dumnezeu ne dăruieşte biruinţa 
asupra patimii văzând dorinţa şi eforturile noastre de a scăpa din robia ei. Con- 
ştientizarea acestei conlucrări a voinţei omului cu harul lui Dumnezeu, adică a 
faptului că voinţa omului şi efortul său cheamă mila lui Dumnezeu, este o expresie 
a recunoaşterii neputinței omeneşti şi a smereniei profunde. Astfel, smerenia este 
un semn vestitor al apropierii sufletului de virtutea curăţiei, dar în acelaşi timp şi 
temelia luptei împotriva oricărui viciu. 


O altă idee esenţială a concepţiei Sfântului loan Casian despre castitate este 
aceea că această virtute este sfinţitoare, căci prin ea se dobândeşte sfinţirea. Cei 
curaţi cu trupul şi cu sufletul sunt asemeni îngerilor, căci deşi trăiesc în trup, 
nu-i mai Simt ghimpii. Această virtute îi face pe oameni „egali în vieţuire cu 
îngerii”. Castitatea este „cinstea şi sfinţirea vasului”, adică a trupului. Prin ea 
dobândim „cea mai desăvârşită fericire”, sălăşluirea Sfântului Duh în inima 
noastră. 


II.1. Lupta cu patima desfrânării se dă pe două fronturi: în trup şi în suflet 


„A doua luptă, după predania bătrânilor, este împotriva duhului desfrânării... 
Războiul acesta începe să asalteze neamul oamenilor chiar din primul moment al 
tinereţii şi nu se stinge decât numai după ce vor fi înfrânate mai întâi celelalte vicii. 
Asaltul este dat pe două fronturi... De aceea trebuie să i se țină piept la fel, pe două 
fronturi, fiindcă, aşa cum îşi trage forțele din boala trupului şi a sufletului, tot aşa 
nu se poate obţine biruinţa decât la cei ce se luptă pe amândouă fronturile. 


Pentru a dobândi şi a rămâne stăpân pe o desăvârşită neprihănire a trupului, nu-i de 
ajuns numai postul în sine de nu-i va fi luat-o înainte căinţa inimii, o stăruitoare 
rugă împotriva duhului celui mai necurat şi o continuă cugetare adâncită asupra 
Scripturilor. La acestea trebuie adăugate ştiinţa spirituală şi chiar osteneala şi 
lucrarea mâinilor, care opresc şi recheamă mintea din cutreierul ei nestatornic. Mai 
înainte de toate, trebuie să punem temelie adevăratei smerenii, fără de care nu se va 
putea dobândi niciodată triumful împotriva vreunui viciu”. („Aşezămintele...”,cap. 
1, p. 187-188) 


II.2. Virtutea castităţii 


Virtutea castităţii trupeşti trebuie să se sprijine pe virtutea castităţii (curăţiei) 
sufleteşti 


„Lecuirea acestui viciu depinde mai ales de desăvârşirea inimii din care arată 
cuvântul Domnului că izvorăşte şi veninul acestei boli: «Din inimă ies: gânduri, 
ucideri, adultere, desfrânări, furtişaguri, mărturisiri mincinoase» (Matei 15,19) şi 
celelalte. Deci, în primul rând, trebuie curăţită aceasta, de unde, precum se ştie, 
iese izvorul vieţii şi al morţii, după cuvântul lui Solomon: «Păzeşte-ţi inima mai 
mult decât orice, căci din ea ţâşneşte viața» (Pilde 4, 23). Carnea, fireşte, 
îndeplineşte hotărârea şi porunca inimii. De aceea, trebuie să ne supunem cu cea 
mai mare sârguință cumpătării, la care ne obligă posturile, ca nu cumva carnea, 
stârnită de belşugul mâncărilor, împotrivindu-se poveţelor sănătoase ale sufletului 
să respingă cu semeţie călăuza duhului. Dar dacă toată silinţa ne-o dăm numai să 
chinuim trupul fără să punem deopotrivă şi sufletul la post de celelalte vicii, dacă 
nu-l ocupăm cu gânduri dumnezeieşti şi cu râvnile duhului, niciodată n-o să ne 
putem ridica pe culmea înaltă a adevăratei nevinovăţii, dacă ceea ce este mai nobil 
în noi ajunge să pângărească curăţenia trupului nostru. Se cuvine deci să curățăm, 
după cuvântul Domnului, «mai întâi partea dinăuntru a paharului şi a blidului, ca să 
fie curată şi cea din afară»” (Matei 23, 26). (Ibidem, cap. 2, p. 188) „Nu va scăpa 
de arşiţa cărnii decât cel ce şi-a înfrânat mai întâi pornirile sufletului”. (,„,„ Con- 
vorbiri duhovniceşti - A doua convorbire cu Părintele Cheremon: Despre 
neprihană”, cap. VI) 


Diferenţa dintre abstinenţă și virtutea castităţii 


„Una este a fi abstinent şi alta este a fi cast, şi, ca să spun aşa, să treacă la starea de 
curăție sau neprihănire, care se numeşte virtute, care nu este atribuită decât numai 
acelora care rămân în starea de feciorie cu trupul şi cu mintea... în rândul acestora 
vor fi socotiți, pe bună dreptate şi aceia care, după ce au încercat întinarea, au 
ajuns, printr-o lungă strădanie şi râvnă la o stare asemănătoare de neprihănire, 
încât, datorită curăției minţii şi trupului, nu mai simt ghimpii cărnii decât ca o 
mişcare a naturii şi nu ca un asalt al poftei ticăloase”. („, ... ”,cartea a VI-a, p. 189) 


„Castitatea nu constă în constrângere, cum credeţi, ci în plăcerea şi dragostea 
pentru puritate. Nu se numeşte castitate, ci înfrânare faptul de a rezista poftelor... 
Ceea ce se înăbuşă cu sforțare oferă un răgaz temporar, dar nu o linişte fără sfârşit. 
Ceea ce a fost însă biruit printr-o adâncă virtute aduce învingătorului tăria 
neîntreruptă a păcii. De aceea, cât timp suntem încă zguduiţi de pornirile trupului 
vom şti că n-am ajuns încă pe culmile castității, că fiind înarmaţi cu înfrânarea... 
suntem încă hărțuiți de atacurile crâncene. 


De aceea, liniştea deplină şi continuă este ceea ce deosebeşte adevărata castitate de 
începuturile ostenitoare ale înfrânării. Aceasta este castitatea desăvârşită, care, nu 
luptând împotriva dorințelor trupeşti, ci respingându-le cu tot disprețul, îşi 
păstrează puritatea neîncetată şi neatinsă şi nu poate fi altceva decât sfinţenie. lar 
aceasta se va înfăptui când trupul, încetând a pofti împotriva sufletului, va 
împrumuta dorinţele şi virtuțile acestuia şi vor începe să se întovărăşească într-o 
foarte puternică pace... 


„.. Dacă va merita cineva să dobândească acest loc al păcii prin nimicirea patimilor 
trupeşti, înaintând de pe această treaptă va ajunge la Sionul duhovnicesc, adică la 
contemplarea lui Dumnezeu, devenind şi locuinţă a lui Dumnezeu. Domnul nu Se 
găseşte în luptele înfrânării, ci în supravegherea neîncetată a virtuţilor. Acolo El nu 
potoleşte, nu opreşte, ci frânge pentru totdeauna puterile arcurilor, din care mai 
înainte erau aruncate împotriva noastră săgețile aprinse ale poftelor. 


Vedeţi, aşadar, că locul Domnului nu este în lupta pentru înfrânare, ci în pacea 
castităţii, iar locuinţa Lui este în paza şi în contemplarea virtuţilor”. (,, Convorbiri 


duhovniceşti... ”, cap. X-XI) 


Despre castitatea sau curăţia inimii 


„Mai întâi trebuie curăţite cu toată grija cele ascunse ale inimii noastre. într-adevăr, 
cele ce ceilalţi ! doresc să le dobândească în curăţia trupului, noi suntem datori să 
le avem în stăpânire în părțile ascunse ale conştiinţei. Aici, tronând necontenit, 
Arbitrul şi Judecătorul nostru 7 se uită la alergarea şi lupta noastră, încât cele de 
care ne temem să le îngăduim în văzul altora, nici chiar în vreun gând fugar să nu 
admitem să ia fiinţă înlăuntrul nostru şi să nu ne pângărim prin vreun acord tacit cu 
cele de care ne-am ruşina să fie cunoscute de oameni. Chiar de s-ar putea să nu 
ajungă la conştiinţa oamenilor asemenea lucru, totuşi nu vor putea scăpa 
cunoaşterii sfinţilor îngeri şi însuşi Atotputernicului Dumnezeu * ”. („„Aşeză- 
mintele... ”, cartea VI, cap. 9, p. 191) 


„Cea dintâi grijă pentru păstrarea curăției inimii va fi aceasta: ori de câte ori ni se 
va fi furişat în gând amintirea trupului poftit, prin aţâţarea vicleană a iscusinței 
diavoleşti, să ne grăbim s-o alungăm cât mai iute dinlăuntrul nostru... Trebuie 
necontenit să ne amintim de acea povaţă: «Păzeşte inima ta mai mult decât orice» 
şi potrivit principalei porunci a lui Dumnezeu, să observăm cu băgare de seamă 
capul vătămător al şarpelui (Facere 3, 15), adică începutul tuturor gândurilor rele, 
cu ajutorul cărora încearcă diavolul să se strecoare în sufletul nostru. Să nu 
îngăduim să pătrundă prin nesinchisire în inima noastră tot corpul acestui şarpe, 
adică încuviințarea ademenirii, care, fără îndoială, de va fi intrat, va ucide prin 
otrava muşcăturii lui mintea robită... 


Cât timp «cel tare», adică duhul nostru «înarmat păzeşte casa sa», întărindu-şi cele 
dinăuntru ale inimii sale prin frica de Dumnezeu, «avuţiile lui sunt în pace» (Luca 
12, 21), adică roadele strădaniilor lui şi virtuțile dobândite de mult timp”. (|bidem, 
cap. 13, p. 192-193) 


„Dacă voim să smulgem din inimile noastre poftele trupeşti, trebuie să plantăm în 
locul lor imediat plăcerile duhovniceşti, pentru ca sufletul nostru prins în acestea să 
aibă permanent unde să zăbovească, respingând mrejele bucuriilor prezente şi 
vremelnice. 


Când mintea noastră, prin exerciţii zilnice, ajunge în această stare, atunci cu 
ajutorul experienţei, va lua cunoştinţă de conţinutul acelui verset pe care toţi îl 


* Sfântul loan Casian se referă aici la filosofii antici, care îşi păzeau doar trupul în curăţie, nu şi 
sufletul. 

* Conştiinţa este glasul lui Dumnezeu în om. 

* Deşi ne ferim să facem cunoscută patima noastră oamenilor, Dumnezeu o ştie, ba chiar ea va fi 
dată pe faţă la Judecata universală, atunci când se vor deschide “cărțile conştiinţei”. 


cântăm, dar puţini îl înţeleg: «Pururea am văzut pe Domnul în faţa mea, fiindcă 
este la dreapta mea ca să nu mă clatin». Numai acela va înţelege în chip 
mulțumitor acest verset, care-şi dă seama că, ajungând la această curăţie trupească 
şi sufletească de care vorbim, este ţinut de Domnul în fiecare moment ca să nu 
cadă iarăşi, că adică este întărit neîncetat de lucrarea Lui sfântă”. („, Convorbiri... ”, 
cap. V) 


„Dumnezeu, Creatorul şi Ziditorul neamului omenesc, cunoscând mai înainte de 
toţi natura creaturii Sale şi mijlocul de a o îndrepta, i-a adus tămăduire tocmai 
acelei părți, de unde ştia că izvorăsc cauzele îmbolnăvirilor, căci zise: «Oricine se 
uită la o femeie, poftind-o, a şi săvârşit adulter cu ea în inima lui» (Matei 5, 28). 
Cunoscând zburdălnicia ochilor, vina n-o dă pe seama lor, cât pe acest simţ 
lăuntric, care se foloseşte nesănătos de slujba văzului acestora. Căci bolnavă de 
rana făcută de săgeata poftei desfrânate este inima, care vede pentru a se învăpăia 
de dorinţe. Darul văzului, dăruit cu rost de Ziditor, ea îl întoarce din cauza viciului 
spre ticăloase slujiri şi la orice prilej aduce la lumină boala ascunsă a poftei 
desfrânate. De aceea adresează inimii, din vina căreia iese la iveală prin văz cea 
mai rea boală, această poruncă mântuitoare: căci nu se zice: «Păzeşte mai mult 
decât orice ochii tă», care, fireşte, ar fi trebuit să fie păziţi în mod deosebit dacă 
din ei ar fi izvorât pofta noastră - ochii, negreşit, nu fac altceva decât să ofere 
sufletului slujirea lor - dar zice: «Păzeşte inima ta mai mult decât orice» (Pilde 4, 
23). 1 se impune tămăduire mai degrabă ei, care poate abuza pretutindeni de 
slujirea ochilor”. („„Aşezămintele... ”, cartea a VI-a, cap. 12, p. 192) 


Biruinţa asupra patimii şi dobândirea virtuţii castităţii vine numai de la 
Dumnezeu 


„Să ne silim cu toată încordarea minţii să biruim acest duh fără a ne baza pe 
puterile noastre - căci strădania omenească nu este în stare să o facă - ci cu ajutorul 
lui Dumnezeu... biruinţa n-o va putea dobândi sufletul prin propria lui osteneală, 
râvnă, fără a fi sprijinit de ajutorul şi apărarea lui Dumnezeu”. (Ibidem, cap. 5, 

p. 189-190) 


„Un semn sigur al apropierii de puritate este acela ca să nu se aştepte cineva de la 
început că o dobândeşte numai prin propria sa muncă. Dacă fiecare înţelege 
adevărul acestui verset: «n-ar zidi Domnul casa, zadar s-ar osteni cei ce o zidesc», 
urmează ca el să nu se mândrească cu meritele curăţiei sale, înțelegând că ea nu se 
dobândeşte prin sârguinţa sa, ci prin milostivirea Domnului... 


De aceea, victoria personală a fiecăruia din noi, care luptăm cu toate puterile 
împotriva duhului desfrânării, este să nu sperăm leacuri prin îngrijirea noastră. 
Această credinţă, care pare uşoară şi netedă pentru toţi, se dobândeşte tot atât de 
greu de către începători, ca şi de către cei ce urmăresc desăvârşirea castităţii. Căci 
de cum le-a surâs o părticică din puritate, strecurându-se în adâncul conştiinţei lor 
o oarecare mândrie, se măgulesc singuri, crezând că au dobândit-o prin osteneala 
sârguinţei lor. De aceea este de trebuinţă ca, părăsiți puţin de acel ajutor de Sus, să 
fie chinuiţi câtva timp de acele patimi pe care le stinsese puterea dumnezeiască, 
până ce vor cunoaşte, învăţaţi de experienţă, că nu pot dobândi virtutea curăţiei 
numai prin puterile şi priceperile lor”. („, Convorbiri... ”, cap. XV-XVI) 


„ȘI dacă în progresul tuturor virtuţilor şi în răpunerea tuturor viciilor numai 
bunăvoința Domnului aduce izbândă, mai ales aici se vădeşte cel mai limpede 
binefacerea personală a lui Dumnezeu şi darul Lui special făcut acelora care s-au 
învrednicit s-o obţină”. („„Aşezămintele... ”, cartea a VI-a, cap. 6, p. 190) 


„Este cu neputinţă ca omul să se îndrepte în zbor cu propriile lui aripi, ca să zic 
aşa, către un dar atât de înalt şi ceresc, dacă bunăvoința Domnului nu-l va smulge 
din tina pământului prin harul castităţii”. (Ibidem) 


II.3. Virtutea castităţii este sfinţitoare 


„Negreşit aceasta înseamnă oarecum o înstrăinare de carne, rămânând totuşi în 
trup. Să trăieşti în trup şi să nu simți ghimpii cărnii, asta este mai presus de fire... 
Nici o altă virtute, neîndoielnic, nu-i face pe oameni egali prin vieţuire cu îngerii 
mai bine decât vrednicia şi harul castității. Prin ea, au încă trăitori fiind pe pământ, 
după cuvântul Apostolului, «cetăţenie în ceruri» (Filipeni 3, 20) ei posedă deja de 
aici, în slăbiciunea trupului aflându-se, ceea ce li se promite sfinţilor că vor avea în 
viitor, după lepădarea cărnii stricăcioase”. (Ibidem, cap. 6, p. 190) 


„« Voia lui Dumnezeu aceasta este: sfinţirea voastră; să vă feriţi de desfrânare, ca 
să ştie fiecare dintre voi să-şi stăpânească vasul său în sfinţenie şi în cinste, nu în 
patima poftei cum fac neamurile, care nu cunosc pe Dumnezeu» (1 Tesaloniceni 4, 
3-5). 


Tu vezi ce laude aduce acestei virtuţi, când o numeşte cinstea şi sfințirea vasului, 
adică a trupului nostru. Dimpotrivă, cine este în patima poftei, rămâne în ruşine şi 
necurăţie şi trăieşte străin de sfinţenie. Puțin apoi intervine şi a treia oară, când din 
nou o numeşte pe această virtute sfinţenie: Dumnezeu nu ne-a chemat la necurăţie, 
ci la sfinţenie» (1 Tesaloniceni 4, 7). în cuvinte simple şi curate, observi la ce laude 


şi la cât de mare cinstire înalță această castitate, mai întâi atribuind acestei virtuți 
sfințirea în sens propriu, apoi afirmând că vasul trupului nostru trebuie spălat de 
necurăţie, în al treilea rând, că alungând ruşinea şi ocara, va rămâne în cinste şi 
sfințenie; în sfârşit ceea ce este cea mai înaltă răsplată şi cea mai desăvârşită 
fericire, ca urmare a acestei sfinţiri: Sfântul Duh va sălășlui în inima noastră”. ( 
Ibidem, cap. 15, p. 193-194) 

Curia este o stare a 
inimii ia care se ajunge 
prin întrânarea poftelor 
trupesti si prin refuzarea ispiteior 
ce vin prin gânduri si dorințe 
Castitatea si cun ia sunt expresii ale 
iubirii fată de Dumnezeu si fala de 
semeni. Asffei, pentru monahi 
castitatoa este o expresie a dorului 
Qupa. patria cereasca”. în core 
umanitatea va fi liberă de 
constrângerile trupului muritor. Pentru 
mireni, castitatea si curăția inimii sunt 
virtuți sociale, întrucât prin lucrarea și 
sporirea lor creste şi posibilitatea unor 
rocii umane de dragoste adevărata. 
intemeiate pe aceasta iubire jerfitoare 
a castitotii şi nu pe dorintale egoiste 
trupesii. Astfel. în vederea casatoriei 
aceste virtuti sunt hokrâtoare pentru 
fericirea căminului coniugal, penhu 
implinirea celor doi în viata aceasta. 
dar mai ales pentru dobândirea celei 
viitoare. a fericirii vesnice în impărătia 
iul Dumnezeu 

